Slovenska kronika, 8.11.2017


Naslov: Nameravajo vzpostaviti Savsko kolesarsko pot
Napoved za voditelja:

Slovenija se vse bolj usmerja v zeleni trajnostni razvoj turizma. Pomemben del le tega predstavlja tudi kolesarski turizem, kjer imamo še veliko neizkoriščenih možnosti. Ena od takih je tudi kolesarska pot ob Savi, zato so pred leti že stekli pogovori, da se ta uredi po vsem njenem toku, od izvira v Sloveniji do izliva v Donavo v Srbiji. V Slovenski kolesarski mreži so zdaj skupaj partnerji podali pobudo, da bi to Savsko kolesarsko pot vključili v omrežje daljinskih evropskih kolesarskih poti. In v Evropski kolesarski federaciji so jo prepoznali kot primerno.

H1: Savska kolesarska pot bo povezala Slovenijo, Hrvaško, Bosno in Hercegovino ter Srbijo
H3: Potrebno bo urediti kolesarsko omrežje, razširiti ponudbo in jo vključiti v omrežje EUROVELO

H2: V Slovenski kolesarski mreži so prepričani, da bi jo lahko uredili do leta 2021

T- Iz Posavja GORAN ROVAN /

X- Snemalca Jože Hartman in Tomi Naglič /

X- Montažer Tomi Naglič /

V Slovenski kolesarski mreži so prepričani, da je do leta 2021 možno vzpostaviti Savsko kolesarsko pot, ki bi povezala kar štiri države in postala sestavni del evropskega omrežja daljinskih kolesarskih poti. Za to pa bo morali zadostiti več pogojev, tudi tega, da ima ta dolžino vsaj 1000 km.

T- ANDREJ ZALOKAR /

X- Slovenska kolesarska mreža /

»Sama Sava jih ima okoli 800 km. No, mi pa smo dodali določene dele. Uspeli smo doseči, da smo EUROVELO prepričali, da Sava izvira na dveh koncih. Pogoji so, da recimo klanci ne smejo segati čez 6%, da more biti čim manj območij, kjer je po 4 tisoč avtomobilov dnevno.
V sevniški občini ugotavljajo, da so z zgraditvijo HE v Posavju dobili velike možnosti za razvoj kolesarskega turizma.
T- ZVONE KOŠMERL /

X- direktor občinske uprave občine Sevnica /

»So pa sevede tudi problemi, kajti koridor ni povezan. In to se je tudi ugotovilo takoj po izgradnji, da so pač posamezni deli ostali v takem stanju, ko jih je treba seveda uredit, da bojo povezani in možni za večplastno uporabo.«
Tu bo potrebno pridobiti soglasja številnih lastnikov, umestiti te projekte v prostor, predvsem pa za vse to zagotoviti denar.
T- ANDREJ ZALOKAR /

X- Slovenska kolesarska mreža /

»Kr neki denarja bo pršlo iz evropskih sredstev. Predvsem gre tu veliko denarja iz Sklada za razvoj regij. Potem so pomemben vložek prihaja iz teh celostnih prometnih strategij.«
V Slovenski kolesarski mreži so optimisti in verjamejo, da so ti načrti uresničljivi. Tudi zato, ker na Ministrstvu za infrastrukturo načrtujejo veliko vlaganj v kolesarsko omrežje in imajo prvič zaposlenega koordinatorja za kolesarstvo.
